*Vide etiam paginam discretivam:* Allium



*Allium oleraceum* in Germania florens

---

**Plantae** — Angiospermae

Monocotyledones   
Ordo : Asparagales   
Familia : Alliaceae   
Genus : ***Allium***   
L.  
   
Subdivisiones: SpeciesAliquae species magni momenti:  

*Allium acuminatum*  

*Allium ampeloprasum* (ulpicium, aretillum)  

*A. a.* var. *ampeloprasum*
*A. a.* var. *kurrat* (porrum Aegyptium)
*A. a.* var. *porrum*
*Allium anceps*  

*Allium angulosum*  

*Allium aflatunense*   

*Allium ascalonicum* (caepa ascalonia)  

*Allium atrorubens*  

*Allium caeruleum*  

*Allium campanulatum*  

*Allium canadense*  

*Allium cepa* (caepa)  

*Allium cepa aggregatum (schista)*
*Allium cernuum*  

*Allium chinense*   

*Allium fistulosum* (cepulla, getium, pallacana)  

*Allium giganteum*  

*Allium hollandicum*   

*Allium neapolitanum*  

*Allium nevii*  

*Allium nigrum*  

*Allium oleraceum*  

*Allium oschaninii*  

*Allium paradoxum*  

*Allium ramosum*  

*Allium sativum* (allium, sensu stricto)  

*Allium schoenoprasum* (porrum sectile)  

*Allium scorodoprasum*  

*Allium sieberianum*  

*Allium textile*  

*Allium tricoccum*  

*Allium triquetrum*  

*Allium tuberosum* (allium sectile)  

*Allium ursinum* (acitula, acitelum, caepinica, ramuscium, ramusium)  

*Allium vineale*  

**Vide Indicem specierum Alii.**

***Allium*** est genus plantarum florentium cui sunt circa 1250 specierum, unum e maximis plantarum generibus. *Allium* in familia Alliacearum ponitur, sed nonnulli botanicae auctores in familia Liliacearum comprehenderunt.

*Allium sativum*
Verus specierum *Allii* numerus est ignotus, et aestimationes late inter se variantur. Species multas plantas "industriales" et horti vegetabilia sicut caepae (*A. cepa*), *A. oschaninii,* *A. ampeloprasum,* et *A. ascalonicum*) et herbas sicut *A. sativum* et *A. schoenoprasum* comprehendunt. Plantae sunt perennes et bulbosae, quae composita chemica (plerumque cysteinum sulfoxidum) generant, quae ei proprium odorem et gustatum praebent, et multae adhibentur plantae cibariae, quamquam non omnibus familiae exemplis est idem sapor. Bulbus et folia ferme sunt edules. Gustatus potest fortior vel exilior esse, et specie variatur.

Species *Allii* in temperatis hemisphaerae septentrionalis climatibus habitant, nonnullis speciebus quae in Tsilia (sicut *A. juncifolium*), Brasilia (*A. sellovianum*), et Africa tropica (*A. spathaceum*) habitant exceptis.

Plantae altitudine variantur inter 5 cm et 150 cm. Flores umbellam summo cauli aphyllo faciunt. Bulbi magnitudine inter species variantur, diametro a circa 2–3 mm ad 8–10 cm. Nonnullae species (exempli gratia, *A. fistulosum*) crassiusculas foliorum bases pro bulbis veris habent. Nonnullae species ornamenti causa (e.g. *A. christophii)* coluntur.

Taxinomia
---------

*Allium christophii* pro ornamento adhibitum.
Taxinomia *Alliorum* infirme comprehenditur, descriptionibus falsis late acceptis. Genus est permagnum, in sectiones (subgenera) usitate divisum, quarum una e maximarum est Rhizirideum. Exampla sunt *A. albidum*, *A. carolinianum,* et *A. hookeri.* Sunt circa 150–170 species hac in sectione. Quamquam investigatio molecularis duas indicat magnas adgregationes intra genus esse, eruditi usitate eas habuerunt subgenera, quae *Nectaroscordum* et *Amerallium* in alio grege comprehendunt, et *Caloscordum,* *Milula,* et *Rhizorideum* in alio. Subgenus *Bromatorrhiza* non iam taxon sui generis accipitur.
 Alia subgenera sunt *Melanocrommyum* et *Allium.*

Habitatio
---------

Plurimae *Allii* species sunt in hemisphaera septentrionali endemicae, plerumque in Asia. Nonnullae species sunt Africae et Americae Mediae et Septentrionali indigenae. Plurimae species in locis apricis crescunt; nonnullae in silvis.

Notae
-----

1. ↑  Pacific Bulb Society: Rhizomatous Alliums.
2. ↑  J. G. Dubouzet, K. Shinoda, et N. Murata, "Phylogeny of *Allium* L. subgenus *Rhizirideum* (G. Don ex Koch) Wendelbo according to dot blot hybridization with randomly amplified DNA probes," *TAG Theoretical and Applied 'Genetics* 95, No. 8 (December, 1997).[*nexus deficit*].
3. ↑  Haim D. Rabinowitch et Lesley Currah, *Allium crop science: recent advances.* CABI Publishing Series, 2002. ISBN 0-85199-510-1, 9780851995106.
4. ↑  N. Friesen, R. Fritsch, et K. Bachmann, "Hybrid origin of some ornamentals of *Allium* subgenus *Melanocrommyum* verified with GISH and RAPD," *TAG Theoretical and Applied Genetics* 95, No. 8 (December, 1997).[*nexus deficit*]
5. ↑  A. Samoylov, N. Friesen, S. Pollner, et P. Hanelt, "Use of chloroplast DNA polymorphisms for the phylogenetic study of *Allium* subgenus *Amerallium* and subgenus *Bromatorrhiza* (Alliaceae) II," *Feddes Repertorium* 110 (1–2):103–109, 1999.
6. ↑  Efloras.org.

Pinacotheca
-----------

* Allium ampeloprasum var. porrum*Allium ampeloprasum* var. *porrum*
* Allium atropurpureum*Allium atropurpureum*
* Allium carinatum*Allium carinatum*
* Allium cernuum*Allium cernuum*
* Allium giganteum*Allium giganteum*
* Allium obliquum*Allium obliquum*
* Allium paradoxum*Allium paradoxum*
* Allium strictum*Allium strictum*
* Allium subhirsutum*Allium subhirsutum*
* Allium ursinum*Allium ursinum*
* Allium 'Gladiator'*Allium* 'Gladiator'
* Allium 'Lucy Ball'*Allium* 'Lucy Ball'

Nexus interni
-------------



|  |  |
| --- | --- |
|  | **Vicimedia Communia** plura habent quae ad **Allium (genus)** spectant. |

|  |  |
| --- | --- |
|  | **Situs scientifici:** Tropicos • Tela Botanica • GRIN • ITIS • NCBI • Biodiversity • Encyclopedia of Life • Plant Name Index • Plantes d'Afrique • Flora of China • Flora of North America • USDA Plants Database |

* Communitas floristarum apud Bloomsta.com.
* Pacifica Bulborum Societas.